cyanic-selkie/wikianc huggingface dataset:
Lokomotiv Jaroslavl
Lokomotiv Jaroslavl aloitti perustamiskaudellaan 1949–1950 toimintansa Neuvostoliiton kolmannelta sarjatasolta Vtoraja Ligasta. 1980-luvulla seura nousi nimellä Torpedo Jaroslavl Pervaja Ligaan ja sieltä kaudeksi 1987–1988 maan pääsarjaan. 1990-luvun lopusta lähtien Lokomotiv on ollut Venäjän johtavia jääkiekkoseuroja. Sillä on Venäjän jääkiekkomestaruus vuosilta 1997, 2002 ja 2003.
Suomalaisvalmentajille tietä KHL:ään raivannut Kari Heikkilä valmensi Lokomotivin Venäjän superliigan finaaliin 2008 ja KHL:n finaaliin 2009.
Joukkueenjohto
Lähde: EliteProspects
7.9.2011 Lokomotiv Jaroslavlin lento-onnettomuus
7. syyskuuta 2011 Jakovlev Jak-42 -tyypin lentokone, jonka kyydissä oli koko Lokomotiv Jaroslavlin joukkue, syöksyi maahan 15 kilometriä Jaroslavlin kaupungista itään. Onnettomuudessa kuoli välittömästi 43 henkilöä. Pelaajista vain Aleksandr Galimov ja lentokoneen miehistöstä Aleksandr Sizov selvisivät törmäyksestä. Viisi päivää onnettomuuden jälkeen Galimov kuoli saamiinsa vammoihin moskovalaisessa sairaalassa, joten onnettomuuden seurauksena kuoli 44 henkilöä. Sizov on siten ainoa turman jäljiltä elossa oleva henkilö.
Kaudeksi 2012–2013 seura palasi pelaamaan KHL-liigaa. Joukkue hankki nimekkäitä uusia pelaajia riveihinsä, kuten kazakstanilaisen maalivahdin Vitali Kolesnikin ja venäläisen NHL-konkarin, hyökkääjä Viktor Kozlovin.
Rannevaltimo
thumb|250px|Ranne- ja värttinävaltimot Rannevaltimo eli värttinävaltimo (lat. arteria radialis) on paksuseinäinen valtimoverisuoni, joka kuljettaa verta sydämestä käteen. Se kulkee käsivarressa kyynärtaipeesta peukalon puolelle ranteeseen. Valtimo kuljettaa happea ja ravintoaineita veren mukana käden kudoksille. Kädessä tätä tehtävää hoitavat rannevaltimo ja kyynärvaltimo.
Sydämen sepelvaltimoiden pallolaajennus voidaan tehdä rannevaltimon kautta. Suonta voidaan käyttää muussakin sydänkirurgiassa.
Hidžra (islam)
Hidžra tarkoittaa islamissa profeetta Muhammedin yöllistä pakoa Abu Bakrin kanssa Mekasta Jathribin keitaalle eli Medinaan. Islamilaisen legendan mukaan pako tapahtui 9. syyskuuta vuonna 622 jaa. ja pakolaiset saapuivat Medinaan 24.9. 622
Islamilainen legenda
Hishamin kuvaus on ensimmäinen profeetta Muhammedia esittelevä teksti. Käännekohdaksi islamilaisen valtion perustamisessa se esittää Jumalan lähettilään paon (hidžra) Mekasta Medinaan. Ibn HIshamin mukaan paon syynä oli välien kiristyminen mekkalaisten kanssa sen jälkeen, kun Muhammed oli alkanut arvostella mekkalaisten harjoittamaa epäjumalien palvontaa.
Muhammed oli jo ennen pakoa hankkinut itselleen turvapaikan Medinasta ja lähettänyt sinne jo etukäteen kannattajansa. Yöllinen pako tapahtui viime hetkellä Abu Bakrin takapihan ikkunasta samaan aikaan, kun kuolemanpartio oli jo liikkeellä etsimässä Muhammedia. . Profeetan ottopoika Ali ibn Abi Talib oli jäänyt Muhammedin viittaan kääriytyneenä nukkumaan tämän vuoteeseen. Kuolemanpartio löysi hänet, mutta Jumalan avulla hänkin selvisi vahingoittumattomana ja hengissä.
Pakolaiset viettivät ensin muutaman päivän Mekan ulkopuolella luolassa, minne avustajat toivat heille ruokaa ja juomaa. Kun etsintäpartiot olivat lopettaneet työnsä, miehille tuotiin kaksi kamelia, ja niillä he taittoivat yli 400 kilometrin taipaleen Medinan keitaalle.
Jaakko Hämeen-Anttila esittää Hishamin kuvauksesta poikkeavan selityksen hidžrasta. Sen mukaan riidan syynä oli varakkaiden kauppiaiden pelko Muhammedin kielteisestä vaikutuksesta kaupungin pyhiinvaelluselinkeinoon sekä Muhammedin rooli "sorrettujen profeettana". Kyseessä ei liioin olisi ollut pako, vaan ilmeisen rauhanomainen siirtyminen Medinaan.
Medinassa Muhammed kannattajineen otti vallan haltuunsa ja perusti umman eli islamilaisen yhteisön. Perimätiedon mukaan siitä alkoivat valloitussodat, jotka johtivat koko Lähi-idän laajuisen islamilaisen kalifaatin syntyyn. Sekä Alista että Abu Bakrista tuli Muhammedin kuoleman jälkeen arabien jättivaltakunnan mahtavia kalifeja. Heitä kutsutaan "oikeaan johdetuiksi", koska he johtivat ummaa Muhammedilta saatujen islamilaisten periaatteiden mukaisesti.
Hidžra oli islamilaisen tarinaan mukaan nopeasti supervallaksi kasvaneen islamilaisen valtion perustamisakti. Muslimit katsovat, että  islamilainen ajanlasku alkoi tästä tapahtumasta. Tarina Muhammedin hidžrasta on erottamaton osa itse islaminuskoa.
Teorioita hidžrasta
R.M. Kerr on kiinnittänyt huomiota siihen, että muissa seemiläisissä kielissä sanaan hidžra (h-dž-r) ei sisälly pois lähtemisen merkitystä, joka arabian kielessä siten saattaa olla myöhäsyntyinen. Hän esittää teorian, että sana hidžra ei alun perin olisi tarkoittanut muuttoa (exodus), kun käytettiin ilmaisua "hidžran aika". Kirjainyhdistelmä h-dž-r olisi tässä tarkoittanut "hagareeneja" (arab. جر – hādžar), jolloin ilmaisu tarkoittaisi "hagareenien aikaa". Hagareenit on myös Raamatussa (esim. Psalmit 83) esiintyvä sana, jota myöhäisantiikissa käytettiin monen muun nimityksen ohella arabeista tai yleensä autiomaiden asukkaista, koska heidän katsottiin polveutuvan Abrahamin jalkavaimosta Hagarista (רָגָ ה – Hāḡār). Myös arabit omaksuivat tämän käsityksen ja katsoivat polveutuvansa Abrahamista Hagarin ja tämän pojan Ismaelin kautta.
600-luvulta on löydetty muutamia lähteitä, joissa puhutaan "arabien ajasta". Tunnetuin niistä on löydetty Hammat Gaderin kylpylän arkeologisissa kaivauksissa lähellä Genesaretin järveä. Kerrin mukaan on mahdollista, että alkuperäinen puhe arabien eli hagareenien ajasta on vasta paljon myöhemmin yhdistynyt tarinaan Muhammedin muutosta Medinaan eli tapahtumaan, joka on nähty islamilaisen valtion syntyhetkenä. Näin hagareenien (hādžar) ajasta olisi tullut hidžran aika.
Vuonna 622 Lähi-idässä tapahtui varmuudella ainakin yksi asia, jolla oli valtava vaikutus koko alueeseen. Bysantin keisari Heraklios sai tuolloin murskavoiton sassanidien armeijasta, mikä johti muutamassa vuodessa sassanidivaltakunnan hajoamiseen ja arabiheimojen vapautumiseen ja valtaannousuun. Kerrin mukaan voisi olla uskottavampaa, että uusi ajanlasku olisi alkanut tästä tapahtumasta mieluummin kuin Muhammedin paosta Medinaan, josta ensimmäisen kerran lähteet mainitsevat vasta 800-luvulla. Jos Muhammedin pakoa pidettäisiin vain legendana, myös Koraanin suurien jako mekkalaisiin ja medinalaisiin menettäisi merkityksensä.
Jos kertomus Muhammedin hidžrasta Kerrin tavoin tulkitaan legendaksi ilman historiallista pohjaa, tarinan syntymisen voisi ymmärtää lainauksena Mooseksen elämäkerrasta. Mytomorfisesti Muhammedin pako rinnastuu Mooseksen tekemään exodukseen ja myöhempään Luvatun maan valloitukseen. Matkallaan Mooses sai Jumalalta vuorella Pyhän kirjan (Toora), kuten Muhammed sai Koraanin. Juonikuvio, jossa tarinan sankari pakenee kodistaan, tunnetaan kansantarinoiden yhtenä perusrakenteena. Kertomukset päättyvät siihen, että sankari lopulta palaa voittajana kotiin. Näin tapahtuu myös Muhammedille, kun hän valloittaa Mekan vuonna 630.
Kerrin tulkinta kuuluu niin sanotun revisionistisen islamintutkimuksen piiriin, jonka keskus on Saarbrückenin yliopistossa. Sen tutkijat ovat muun muassa esittäneet, että Muhammedista kertovat tarinat olisivat syntyneet kansanperinteenä etenkin sotilasleireissä, koska kertomusten sisällöissä korostuivat sotilaalliset toimet, kuten ryöstöretket tai saaliinjaot. Sana muhammad puolestaan ilmestyi historiaan 600-luvun lopulta alkaen kalifi Abd al-Malikin lyömissä kolikoissa. Niissä sanan on kuitenkin arveltu tarkoittaneen gerundiivia "ylistetty" ja viitanneen todellisuudessa Jeesukseen, jonka kunniaksi kalifi rakensi vuonna 691 Jerusalemiin niin sanotun Kalliomoskeijan.
Jaavansaniainen
Jaavansaniainen (Leptochilus pteropus) on veden alla kasvava saniaiskasvi. Siitä käytetään useimmiten kuitenkin virheellistä tieteellistä nimeä Microsorum pteropus tai sen väärinkirjoitettua muotoa Microsorium pteropus.
Asa S. Bushnell
thumb|Asa S. Bushnell Asa Smith Bushnell (16. syyskuuta 1834 Rome, New York – 15. tammikuuta 1904) oli yhdysvaltalainen republikaanipoliitikko. Hän oli William McKinleyn seuraaja Ohion kuvernöörinä vuosina 1896–1900.
Politiikan ulkopuolella Bushnell toimi liikemiehenä, jolla oli sijoituksia useilla eri toimialoilla.
Bifrost
thumb|Emil Doepler: Heimdall ja Bifrost Bifrost oli skandinaavisessa mytologiassa sateenkaarisilta, joka johti Midgårdista Asgårdiin, jumalien valtakuntaan. Vain jumalat pystyivät kulkemaan sitä pitkin ja Heimdall-jumala vastasi sen vartioinnista.
Aasat olivat tehneet kolmivärisen sillan taikuudella, ja se oli erittäin vahva. Bifrostia kutsuttiin joskus myös nimellä Asbru, millä viitattiin sen tekijöihin. Silta sortuu maailman loppuessa.
Heraion
Heraion voi viitata seuraaviin:
Igor Šestjorkin
Igor Olegovitš Šestjorkin (s. 30. joulukuuta 1995 Moskova, Venäjä) on venäläinen jääkiekkomaalivahti, joka edustaa NHL-joukkue New York Rangersia. Šestjorkin voitti parhaalle maalivahdille tarkoitetun Vezina Trophyn kauden 2021–2022 päätteeksi.
Seuraura
Šestjorkin on Krylja Sovetovin kasvatti. Spartak Moskova varasi hänet 43. pelaajana KHL:n varaustilaisuudessa 2012. Šestjorkin siirtyi seuraan jo seuraavaksi kaudeksi 2012–2013, jolloin hän ei kuitenkaan saanut peliaikaa KHL:ssä, vaan Šestjorkin sai peliminuuttinsa junioriliiga MHL:n MHK Spartakista. Myös kauden 2013–2014 hän vietti lähinnä MHL:ssä, jonka mestaruuden Šestjorkin voitti kauden päätteeksi. Hän pelasi kauden aikana myös liigan tähdistöottelussa ja Šestjorkin valittiin MHL:n syyskuun 2013 kuukauden pelaajaksi. Hän teki myös maalin kauden aikana. Šestjorkin pelasi kauden aikana myös yhdeksän KHL-ottelua.
New York Rangers varasi Šestjorkinin neljännellä kierroksella 118. pelaajana NHL:n varaustilaisuudessa 2014. Kesäkuussa 2014 hänet kaupattiin Spartakista SKA Pietariin, jossa Šestjorkin toimi kaudella 2014–2015 pääasiassa seuran kolmosmaalivahtina ja pelasi kuusi runkosarjaottelua. Hän pelasi kauden aikana myös VHL-joukkue SKA Karjalassa ja MHL-joukkue SKA-1946:ssa.
Elokuussa 2021 Šestjorkin teki Rangersin kanssa neljän vuoden mittaisen jatkosopimuksen, arvoltaan 22,6 miljoonan dollaria.
Maajoukkueura
Šestjorkin oli voittamassa olympiakultaa venäläisten olympiaurheilijoiden joukkueessa 2018. Šestjorkin pelasi alle 20-vuotiaiden MM-kilpailuissa vuonna 2015, jolloin hän voitti hopeaa. Šestjorkin palkittiin Venäjän top-3-pelaajana. Hän pelasi myös alle 18-vuotiaiden MM-kilpailuissa vuonna 2013, jolloin Šestjorkin palkittiin myös Venäjän top-3-pelaajana. Hän pelasi myös alle 18-vuotiaiden Ivan Hlinkan muistoturnauksessa vuonna 2012, jolloin Šestjorkin pelasi lähinnä Nikita Serebjakovin kakkosmaalivahtina vain yhden ottelun. Hän pelasi myös World Junior A Challengessa vuonna 2012.
Irma Airisto
Irma Kaarina Airisto, o.s. Isola (14. joulukuuta 1920 Hausjärvi – 31. maaliskuuta 1990 Riihimäki ) oli suomalainen kuvaamataidon opettaja, runoilija ja näytelmäkirjailija.
Elämäkerta
Irma Airiston vanhemmat olivat Toini ja Mauno Isola. Mauno Isola tunnetaan joululaulun ”Me käymme joulun viettohon...” sanoittajana.
Irma Airisto pääsi ylioppilaaksi 1939 Riihimäen yhteislyseosta ja valmistui kuvaamataidon opettajaksi 1945. Hän toimi Riihimäen lyseon kuvaamataidon opettajana 1957–1984.
Airisto kirjoitti useita kymmeniä näytelmiä ja perusti myös Riihimäen lyseoon näytelmäkerhon sekä Riihimäen kansalaisopiston yhteyteen Ermina-näyttämön.
Bernard Lafayette
pienoiskuva|Bernard Lafayette Bernard Lafayette Jr. (s. 29. heinäkuuta 1940 Tampa, Florida, Yhdysvallat) on yhdysvaltalainen kansalaisoikeusaktivisti.
Lafayette oli mukana vuonna 1961 Freedom rides -nimellä tunnetuissa rotuerottelun vastaisissa protesteissa, joissa mustat ja valkoiset aktivistit matkustivat julkisilla linja-autoilla Yhdysvaltain eteläisissä osavaltioissa. Aktivistien kimppuun hyökättiin usein. Montgomeryn kaupungissa Ku Klux Klan hyökkäsi Lafayetten matkaseurueen kimppuun ja pahoinpiteli ihmisiä sairaalakuntoon ja aiheutti heille pysyviä vammoja. Lafayette itse pääsi hyökkääjiä pakoon ehjin nahoin.
Vuonna 1963 Lafayette oli Selman kaupungissa organisoimassa mustien äänioikeuskampanjaa. Hänet pahoinpideltiin samana iltana, jolloin Medgar Evers murhattiin.
Vuonna 1965 Lafayette osallistui mielenosoitusten järjestämiseen muun muassa James Bevelin ja Martin Luther Kingin kanssa. Maaliskuussa toteutetuille Selma–Montgomery-marsseille osallistui enimmillään 25 000 ihmistä. Elokuussa 1965 Yhdysvaltain kongressi hyväksyi uuden lain (Voting Rights Act), jolla mustat saivat täyden äänioikeuden eteläisissä osavaltioissa.
J. A. Mannermaa
Johan Abram (Juho Abraham, J. A.) Mannermaa (vuoteen 1906 Mennander, 29. toukokuuta 1871 Rantsila – 6. helmikuuta 1943 Oulu) oli suomalainen pappi, tuomiorovasti, Oulun hiippakunnan piispa, valtiopäivämies ja kansanedustaja.
Varhainen elämä ja koulutus
J. A. Mannermaan alkuopinnot tapahtuivat Rantsilassa, josta hän siirtyi Oulun suomalaisen Yksityislyseon toiselle luokalle. Hän kirjoitti ylioppilaaksi vuonna 1888. Mannermaa suoritti Helsingin yliopistossa teologian erotutkinnon vuonna 1893. Samana vuonna hänet vihittiin Kuopiossa papiksi. Pastoraalitutkinnon hän suoritti korkeimmalla arvolauseella vuonna 1899.
Mannermaa teki opintomatkoja 1905 ja 1907 Saksaan, Sveitsiin ja Skandinaviaan. Hän halusi täydentää teologisia opintojaan ja tutustua eri maiden kirkollisiin oloihin. Tübingenin ja Leipzigin luennoista pysyvimmäksi jäi raamatunselitysopin harrastus.
Kirkollinen ura
Valmistumisensa jälkeen J. A. Mannermaa toimi kirkkoherran apulaisena Kuopiossa, mutta muutti Ouluun 1902, jossa toimi ensin Oulun lääninvankilan ja lääninsairaalan saarnaajana, kunnes nimitettiin Oulun tuomiorovastiksi 1918. Mannermaa nimitettiin Oulun hiippakunnan piispaksi 1936, jossa tehtävässä toimi kuolemaansa 1943 saakka.
Sivutoiminaan Mannermaa hoiti Kuopion lääninvankilan ja Niuvanniemen parantolan vt. saarnaajan tehtäviä, minkä lisäksi hän toimi Oulun papiston apulaisena 1904–1905, Oulun tuomiokapitulin asessorina 1906–1918 sekä Oulun yhteiskoulun johtajana ja uskonnon opettajana 1903–1905. Hän oli myös Uskonpuhdistus ja Suomen kirkko -aikakauslehden toimittaja 1917, Uuden testamentin selitysteoksen toimittaja 1919–1929, Seurakuntatyön toimittaja 1931 sekä Vartijan toimituksen jäsen 1907–1920.
Kirkolliskokouksiin Mannermaa osallistui vuodesta 1908 vuoteen 1942. Hän oli erityisen perehtynyt kirkkolakiin, sen syntyhistoriaan ja kirkon oikeusjärjestykseen. Hänen mielipiteensä sai usein ratkaisevan kannatuksen.
Ansioistaan Mannermaa sai kunniatohtorin arvon vuonna 1923.
Viipurin piispanvaali 1925
Tuomiorovasti Juho Mannermaa sai suurimman kannatuksen Viipurin hiippakunnan piispaksi 1925, mutta Lauri Kristian Relander nimitti piispaksi toiselta vaalisijalta Erkki Kailan sillä Mannermaa vetäytyi ehdokkuudesta vetoamalla perhesyihin ja häneen kohdistuneeseen julkiseen arvosteluun. Välittömästi piispanvaalin jälkeen syntyi lehdistökeskustelu, jossa mm. setlementtiliikkeen perustaja Sigfrid Sirenius sekä maalaisliiton äänenkannattaja Maakansa asettuivat tukemaan Kailaa. Taustalla vaikutti kilpailu tulevasta arkkipiispanvaalista, jossa Mannermaata pidettiin vanhoillisena tunnetun Gustaf Johanssonin hengenheimolaisena.
Poliittinen ura
Teologian ohella Mannermaa oli kiinnostunut politiikasta. Hän toimi Oulun kaupunginvaltuustossa vuosina 1920–1922. Hänet valittiin eduskuntaan 1911 vaaleissa Kansallisen Kokoomuksen edeltäjän Suomalaisen puolueen edustajana Oulun läänin eteläisestä vaalipiiristä. Hän istui eduskunnassa kolme vaalikautta. Mannermaa valittiin eduskuntaan uudelleen vuoden 1922 vaaleissa – nyt Kokoomuksen edustajana – ja hän istui eduskunnassa kaksi vaalikautta vuoteen 1927 asti. Toimikausinaan hän kuului adressi-, laki-, perustuslaki-, ulkoasiain- sekä suureen valiokuntaan. Jo ennen kansanedustajakauttaan Mannermaa oli ollut pappissäädyssä jäsen valtiopäivillä 1905.
Eduskunnan jäsenenä Mannermaa osallistui myös lainvalmisteluihin mm. perustuslakivaliokunnassa. Suomen tultua itsenäiseksi hän kuului komiteaan, joka teki ehdotuksen uudeksi asevelvollisuuslaiksi. Mannermaa joutui usein pitämään valtiollisia puheita. Hän osoittautui monia tieteenhaaroja tuntevaksi. Mannermaan puheita ja esitelmiä kuunneltiin suurella mielenkiinnolla.
Huomioita
J. A. Mannermaa edusti kirkossa ns. raamatullista suuntaa eli beckiläisyyttä, joka on saanut nimensä saksalaisen teologin J.T. Beckin mukaan. Mannermaan erikoisalaa olivat raamatun alkukielet ja selitysoppi. Hän oli jäsenenä raamatunkäännöskomiteassa vuodesta 1918 lähtien ja komitean puheenjohtajana vuodesta 1931. Uusi suomennos hyväksyttiin kirkon viralliseksi käännökseksi Vanhan testamentin osalta 1933 ja Uuden testamentin osalta vuonna 1938. Mannermaa teki pohjakäännökset Vanhan Testamentin vaikeimpiin kirjoihin ja kantoi suurimman vastuun komitean työstä. Mannermaan toive täyttyi: Pyhä Raamattu saatiin käyttöön uudenaikaisena, johdonmukaisesti käännettynä.
Kansankirkko-ajatus oli Mannermaalle rakas. Seurakunnalle Herra on uskonut sanan ja sakramentit, virat ja armolahjat, joiden tuli palvella kansaa, niin ettei yksikään voisi tehdä syntiä hyvällä omallatunnolla. Piispana Mannermaa johti hiippakuntaansa kuin isä, joka tuntee talonsa ja perheensä.
Suhteessaan papistoon Mannermaa oli veljellinen, avarasydäminen ja totuudellinen. Luonteeltaan hän oli huumorintajuinen. Laiskuutta, huolimattomuutta ja kopeutta hän ei sallinut.
Yksityiselämä
J. A. Mannermaa syntyi Rantsilan lukkarin Abraham Tuomaanpoika Mennanderin ja Brita Birgitta Niilekselän perheeseen sen neljäntenä lapsena vuonna 1871. Hänen sisaruksiaan olivat Katri Loviisa, Maikki (Anna Maija), Yrjö-Rieti, Hanna Adolfina ja Brita Lyydia. Vanhemmat harrastivat uskonnollista, kaunokirjallista ja historiallista kirjallisuutta. Isä muisti ulkoa enimmät virret ja Siionin virret. Mannermaan ensimmäinen puoliso oli Laura Magdalena Schwartzberg vuodesta 1900 (k. 1908) ja toinen Anna Elisabet Jalava (s. Moisio) vuodesta 1942.
Kirjallinen tuotanto
J. A. Mannermaan tärkein saavutus oli uusi Raamatun käännös. Toisena hänen kirjallisena erityissaavutuksenaan mainitaan Uuden testamentin selitysteos, jonka hän toimitti Eero Hyvärisen kanssa. Vanhan Testamentin alueelta Mannermaa kirjoitti synodaalikirjoituksena Vanhan Testamentin selittämisestä kansalle sekä Jobin kirjan viittauksia kärsimyksistä ja kärsivien sielunhoidosta.
Maison Ikkoku
Maison Ikkoku on Rumiko Takahashin seinen-manga, joka ilmestyi ensi kertaa Big Comic Spirits -lehdessä vuosina 1980–1987. Toisin kuin useissa muissa Takahashin tarinoissa, Maison Ikkokussa ei ole mytologia- ja fantasiaelementtejä. Sarjakuva heijastaa enemmänkin Takahashin opiskeluaikojen havaintoja arkiympäristöstään. Tapahtumapaikkana on tokiolainen vuokra-pienkerrostalo.
J. A. Mannermaa
Teoksia
Nimellä J. A. Mannermaa:
Maison Ikkoku
Sarjakuva keskittyy perusasetelmiltaan selvittämään, saavatko toisistaan kiinnostuneet Godai ja Otonashi toisensa, vai eivät. Ihmissuhdesotkuja sekoittavat kaiken aikaa paitsi muut vuokralaiset, myös Godain kilpakosija Shun Mitaka, sekä Godain tyttöystävä Kozue Nanao.
Sarjakuva on ilmestynyt englanniksi Viz kustantamon kautta - aluksi lehtimuodossa, myöhemmin 14-osaisena albumisarjana (n. 300 sivua/albumi).
Maison Ikkokusta on tehty myös 96-osainen animaatiosarja.
Pensaspalmut
Pensaspalmut (Rhapis) on palmukasveihin kuuluva kasvisuku. Siihen kuuluu yksitoista lajia, joita kasvaa luonnonvaraisena manner-Aasian kaakkoisosassa ja Indonesiassa Pohjois-Sumatralla. Pensaspalmujen ruokomaiset varret kasvavat pensasmaisesti. Suvun lajit ovat tunnistettavissa lehtimuodostaan, lehdet ovat jakautuneet useiksi säteittäisiksi sormiliuskoiksi. Luonnossa pensaspalmut ovat ainavihantien metsien aluskasveja. Ainakin kahta lajia viljellään huonekasvina.
Hernandez-suku
Hernandezin sukunimen aateluudessa eläviä jälkipolvia on kaikkiaan kaksikymmentäviisi perhettä, jälkeläiset levittäytyvät laajalle Euroopasta (lähinnä Espanjasta), Etelä- ja Pohjois Amerikkaan, sekä Länsi-Intiaan, perheiden aatelisvaakunat ovat esillä ritaritalossa Espanjan pääkaupunki Madridissa. Perheen alkuperäinen nimi juontaa Itä-Saksan Visigoottien joiden kerrotaan asuttaneen Espanjan ja Portugalin välistä Iberian nimimaata Hispaniaa 400 -luvulla jKr.
Historia
Sukunsa nimestä tuli erittäin suosittu Kastilian ja Leon kuninkaan Ferdinand III:n kuoleman jälkeen, joka valloitti Espanjan kolmesataavuotta maata hallinneilta maureilta. Kuolemansa jälkeen hänet kanonisoitiin, ihmiset alkoivat nimetä poikiaan Fernandoksi tai Hernandoksi kunnioittaakseen kuollutta kuningastaan. Jotkut uskovat, että syy siihen, miksi Espanjasta peräisin olevat Hernandez-suvut käyttävät muunnelmia Ranskan kuninkaallisista, johtuu siitä, että he polveutuvat Ranskan kuninkaallisen Valoisin dynastian jälkeläisistä. Yksi tämän sukunimen ensimmäisistä esiintymisistä kuuluu sen suosituimpaan muunnelmaan Fernandez. Tämä johtuu Asur Fernandezista, Monzon kreivillisestä sotilasjohtajasta (k.950 jKr), perhe tunnettiin nimellä Banu Ansur (Banu Anshur) tai Ansúrez (Assuriz).
Varhaiset amerikkalaiset ja uuden maailman uudisasukkaat
Hernández-sukunimen suuresta suosiosta huolimatta sen kantajien saapumisesta Euroopasta Amerikkaan ei ole paljon tietoja sen jälkeen, kun Kristoffer Kolumbus löysi uuden mantereen vuonna 1492. Esimerkkejä on vain muutamia kuten. Cayetano Hernández joka saapui Puerto Ricoon vuonna 1803, Joaquín Hernández, joka saapui myös Puerto Ricoon samana vuonna, sekä Catalina Hernández, Diego Hernández ja Isabel Hernández, jotka saapuivat vuonna 1811.
Yksi Hernandezin haaroista on Pinzón -sukuun liittyvä haara, tämän suvun veljekset matkustivat Kristoffer Kolumbuksen kanssa Amerikkaan, tästä linjasta on syntynyt Diego Hernández Colmenero -suku.
Man on the Rocks
Man on the Rocks on brittiläisen muusikon Mike Oldfieldin järjestyksessään 25. studioalbumi. Se julkaistiin 3. maaliskuuta 2014 levymerkillä Virgin EMI Records. Alun perin levyllä oli tarkoitus kuulla monia eri laulajia, mutta lopulta laulajaksi valikoitui The Struts -yhtyeen keulahahmo Luke Spiller, joka esittää kaikki kappaleet. Säveltämisen ja tuottamisen lisäksi Oldfield soittaa osan säestyksistä sekä kitarasoolon levyn jokaisella kappaleella.
Muusikot
+
Jean-Luc Ruty
Jean-Luc Ruty (s. 5. heinäkuuta 1959) on ranskalainen jalkapallovalmentaja ja entinen toppari. Hän toimii tunisialaisen Club Africainin teknisenä johtajana.
Ura pelaajana
Ruty aloitti uransa FC Sochaux'n joukkueessa 1978. Hän edusti joukkuetta 18 kauden ajan pelaten 246 ottelua pääsarjatasolla ennen siirtymistään Toulouseen 1986. Hän pelasi le Tefissä kuusi kautta ja pelasi 145 ottelua pääsarjassa ennen uransa lopettamista 1992.
Ura valmentajana
Peliuransa jälkeen Ruty aloitti työskentelyn Toulousen teknisenä johtajana joukkueen harjoittelukeskuksessa. Joulukuussa 1993 hänestä tuli Toulousen päävalmentaja. Rolland Courbis'n tultua seuran luotsiksi kauden 1993–1994 jälkeen Ruty jatkoi työtään teknisenä johtajana.
Heinäkuussa 2014 Rutysta tuli tunisialaisseura Club Africainin tekninen johtaja.
Marien autonominen alue
Marien autonominen alue (niittymariksi Марий автоном вел, ) oli hallinnollinen alue Venäjän FSNT:ssa Neuvostoliitossa ja käsitti suunnilleen saman alueen kuin nykyinen Marin tasavalta.
Marien autonominen alue perustettiin 4. marraskuuta 1920 marien asuinalueen ydinosasta. Marien autonomisesta alueesta tuli Marin autonominen sosialistinen neuvostotasavalta 5. joulukuuta 1936.
Let The World Know
Let the World Know on Dead by Aprilin kolmas studioalbumi, joka julkaistiin 12. helmikuuta 2014.
Langattomat mediasiirtimet
Langattomilla mediasiirtimillä tarkoitetaan laitteita, jotka kommunikoivat ilman kiinteää kaapelointia keskenään siirtäen ”mediadataa” kodin erilaisten viihde-elektroniikkalaitteiden kesken.
Yksinkertaisimmillaan laitteet koostuvat lähettimen ja vastaanottimen parista (medialinkit). Lähetin kytketään esimerkiksi tietokoneen komposiitti video-out -liittimeen ja ääni-ulostuloon. Vastaanottava pää kytketään esimerkiksi television SCART-liittimeen.
Monipuolisempi ratkaisu on erillinen kodin WLAN/ETH-mediakeskus, joka nimensä mukaisesti hyödyntää kodin langatonta lähiverkkoa mahdollistaen esimerkiksi suoratoiston tietokoneen kovalevyn jaetuissa resursseissa sijaitsevista mediatiedostoista.
Erilaiset siirtotekniikat
Edellä mainituista tekniikoista käytössä on tällä hetkellä pääasiassa WLAN(802.11g) ja valmistajien omat vastaavat standardit (lähinnä medialinkit).
Hintadiskriminointi
Hintadiskriminointi eli hintasyrjintä tarkoittaa taloustieteessä tuotteen myymistä eri hinnalla ostajasta riippuen. Koska kuluttajat eroavat toisistaan maksuhalukkuudeltaan ja maksukyvyltään, yrityksen kannattaa segmentoida asiakkaita eri ryhmiin ja myydä tuotetta aina kalliimmalla mahdollisella hinnalla, jonka asiakas on valmis maksamaan.
Esimerkki: jos teatteriesitykseen tai valmismatkalle jää tyhjiä paikkoja, ne kannattaa myydä edes halvemmalla opiskelijoille ja "äkkilähtöinä", mutta samaa alennusta ei kannata antaa niille, jotka olivat valmiit ostamaan kalliimpia paikkoja.
Hintadiskriminointi perustuu maksukyvyltään eroavien asiakasryhmien tunnistamiseen. Tyypillinen esimerkki hintadiskriminoinnista on opiskelija-alennukset. Opiskelijat mielletään usein asiakasryhmänä maksukyvyltään muita ryhmiä heikommiksi eivätkä he ole esimerkiksi valmiita maksamaan ravintolaruoasta tai linja-autolipusta normaalia hintaa. Jos linja-autoyhtiö ottaisi opiskelijoilta normaalin matkalipun hinnan, moni opiskelija jättäisi matkan tekemättä ja autot kulkisivat tyhjempinä. Yhtiö pyrkii näin siis autojen parempaan käyttöasteeseen ja skaalatuottoihin. Halvempien lippujen tarjoaminen kaikille ei kuitenkaan lisäisi parempituloisten matkustushalukkuutta niin paljon, että se korvaisi alennuksesta johtuvat lipputulojen menetykset. Alennuksen sitominen opiskelijastatukseen ei myöskään tunnu muista epäoikeudenmukaiselta ja vähennä heidän ostohalukkuuttaan.
Käytännössä tämä ei tietenkään ole aina näin yksinkertaista. Jotta hintadiskriminointi onnistuisi yrityksen näkökulmasta, pitää tuotteen tai sen levitystavan olla sellainen, että halvemmalla saava asiakas ei voi myydä tuotetta eteenpäin niille, jotka joutuisivat muuten ostamaan tuotetta korkeammalla hinnalla.
Hintadiskriminoinnissa käytetään hyödyksi kuluttajan ylijäämää. Täydellisessä hintadiskriminoinnissa yritys myy tuotteen aina siihen hintaan, jonka ostaja on enimmillään valmis maksamaan. Tällöin yrityksen rajatuottokäyrä (katso rajahyöty ja rajakustannus) on sama kuin kysyntäkäyrä.
Kiinteät kustannukset ja hintasyrjintä
Tuottajan kannattaa myydä tuotettaan jokaiselle, joka maksaa siitä enemmän kuin muuttuvien kustannusten (eli yhden lisätuotteen tuottamisen) hinnan, esimerkiksi lisäkirjan painokustannuksen. Jotta kiinteät kustannukset (esimerkiksi kirjan kirjoittajan, kääntäjän, kustantamisen, taittamisen ja markkinoinnin kulut) saataisiin katettua, maksuhalukkaammilta tulee voida periä muuttuvia kustannuksia korkeampia hintoja, muuten koko tuotetta ei kannata tehdä lainkaan.
Mikäli hintasyrjintä onnistuu täydellisesti, tuote myydään kaikille tällaisille kuluttajille ja yhteiskunnallinen hyöty maksimoituu mutta tämä koko hyöty päätyy tuottajalle. Käytännössä tietysti yleensä tulos on kummassakin suhteessa epätäydellinen: moni jää turhan ilman tuotetta ja toisaalta hyödystä suuri osa päätyy niille kuluttajille, jotka saavat tuotteen halvemmalla kuin olisivat suostuneet siitä maksamaan.
New Yorkin pörssi
thumb|upright|New Yorkin pörssin julkisivua. New Yorkin pörssi (The New York Stock Exchange, NYSE) on osakkeiden yhteenlasketulla markkina-arvolla mitattuna maailman suurin arvopaperipörssi (16 813 mrd. USD, 1/2016). Myös kuukausittaisella osakekauppojen liikevaihdolla mitattuna maailman suurin pörssi oli tammikuussa 2016 NYSE (1 628,8 miljardia USD, Maailman pörssien yhteistyöjärjestö WFE:n 1/2016 tilasto).
Tämän tilaston mukaan maailman toiseksi suurin pörssi oli tammikuussa 2016 markkina-arvokriteerillä Nasdaq Inc. (aiempi NASDAQ OMX Group) ja osakekauppojen liikevaihtokriteerillä BATS Global Markets. Erityisesti osakekauppojen kaupankäynnin määrässä on ollut suurta vaihtelua arvopaperimarkkinoilla päivä- ja kausikohtaisesti, jolloin myös suurimman pörssin asema tällä kriteerillä on vaihdellut.
New Yorkin pörssi perustettiin vuonna 1792 puun alla kirjoitetulla sopimuksella osoitteessa 68 Wall Street. Nykyään pörssi sijaitsee osoitteessa 18 Broad Street, Broad Streetin ja Wall Streetin kulmassa Manhattanilla. Pörssirakennus lisättiin Yhdysvaltain historiallisten paikkojen rekisteriin historiallisena maamerkkinä vuonna 1978.
New Yorkin pörssiä operoi NYSE Group, Inc. -niminen yhtiö, joka on itsekin listattu samaan pörssiin (nyse: NYX).
Suomalaiset osakkeet
Suomalaisista yrityksistä listattuna on nykyisin vain Nokian osake. UPM:n listaus New Yorkin pörssissä päättyi 6. joulukuuta 2007; yrityksen osakkeilla käytiin kauppaa New Yorkissa vuodesta 1999 lähtien. Myös Metso luopui osakekaupankäynnistään New Yorkin pörssissä syyskuussa 2007.
Aiheesta muualla
40.70673°N, -74.01156°W
WHA-kausi 1978–1979
WHA-kausi 1978–1979 oli jääkiekon ammattilaisliiga World Hockey Associationin (WHA) seitsemäs ja viimeinen kausi.
Kauden alussa mukana oli enää seitsemän WHA-joukkuetta, ja niistäkin Indianapolis Racers meni konkurssiin 25 ottelun jälkeen. Neuvostoliiton ja Tšekkoslovakian tähdistöjoukkueet olivat viime kauden tapaan mukana. Myös Suomen maajoukkue tuli pelaamaan yhden ottelun Edmonton Oilersia vastaan tasatakseen heidän ottelumääränsä 80:een. Oilers voitti Suomen 8–4.
Tínos (kunta)
Tínos ( eli Δήμος Τήνου, Dímos Tínou) on Kreikan kunta, joka sijaitsee Tínoksen alueyksikössä Etelä-Egean saarten alueella. Kunnan pinta-ala on 194,6 neliökilometriä ja väkiluku 8 636 (vuonna 2011). Kunnan kuntakeskus on Tínoksen kaupunki.
WHA-kausi 1978–1979
Réal Cloutier voitti runkosarjan pistepörssin 75 maalilla ja 54 maaliin johtaneella syötöllä. Winnipeg Jets voitti kolmannen Avco Cup -mestaruutensa, kun se voitti loppuotteluissa nuoren Wayne Gretzkyn tähdittämän Edmonton Oilersin otteluvoitoin 4–2.
Kauden päätteeksi neljä WHA-joukkuetta siirtyi NHL:ään: Winnipeg Jets, Edmonton Oilers, New England Whalers ja Quebec Nordiques.
Tínos (kunta)
Tínoksen kunta käsittää koko Tínoksen saaren. Sen lisäksi kuntaan kuuluvat pienemmät saaret Drakonísi, Dýsvato, Planítis ja Kalógeroi.
WHA-kausi 1978–1979
Runkosarja
O = Ottelut V = Voitot H = Häviöt T = Tasapelit
P = Pisteet TM = Tehdyt maalit PM = Päästetyt maalit
Tínos (kunta)
Nykyinen Tínoksen kunta muodostui, kun Tínos, Exómvourgo ja Pánormos yhdistyivät vuoden 2011 alussa Kallikrates-suunnitelman mukaisesti.
Kunnan osat
Vuoden 2011 kuntauudistuksesta lähtien Tínoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
WHA-kausi 1978–1979
Runkosarja
Lihavoidut joukkueet etenivät pudotuspeleihin
* Pisteet vaikuttivat varsinaisten WHA-joukkueiden sijoituksiin
Transformers: Rise of the Beasts
Transformers-elokuvasarjaan oli jo jonkin aikaa kaavailtu elokuvaa, joka lainaisi elementtejä Beast Warsista. Vuoden 2019 alussa, Paramount ja Hasbro paljastivat aikovansa tehdä jatko-osan Bumblebeelle. Caple palkattiin ohjaajaksi marraskuussa 2020, ja Ramos ja Fishback valittiin vuoden 2021 aikana elokuvan ihmispäähenkilöiden esittäjiksi. Michael Bay, joka ohjasi viisi ensimmäistä näyteltyä Transformers-elokuvaa ja tuotti niiden lisäksi myös Bumblebeen, palasi tuottajaksi. Elokuvan kuvaukset alkoivat kesäkuussa 2021, ja ne sijoittuivat Los Angelesiin, Peruun, Montrealiin ja New Yorkiin.
Transformers: Rise of the Beasts sai maailmanensi-iltansa Marina Bay Sandsissä, Singaporessa, 27. toukokuuta 2023. Elokuvateattereihin se ilmestyy Suomessa 7. kesäkuuta 2023 ja Yhdysvalloissa 9. kesäkuuta 2023.
Juoni
Unicron, planeettoja syövä pimeyden jumala, hyökkää viidakkoplaneetalle, jonne Maximaleiksi kutsuttu transformereiden ryhmittymä oli asettunut kauan sitten. Unicronin palvelijat, Terrorconit sekä armeija Scorponokeiksi kutsuttuja Predaconeja, havittelevat Maximalien hallussa olevaa Transwarp-avainta, jolla avata aika-avaruusportaaleja. Maximalien edellinen johtaja, Apelinq, jää jälkeen ja uhraa itsensä taistelussa Terrorconien johtajaa, Scourgea, vastaan, kun Maximalien uudeksi johtajaksi nimitetty Optimus Primal pakenee muiden kanssa Maahan.
Vuonna 1994, Brooklynissä asuva entinen sotilas ja nykyinen sähköinsinööri Noah Díaz yrittää löytää työpaikan tukeakseen rahaongelmista kärsivää äitiään Breannaa sekä sairasta veljeään Krisiä. Viimeisimmän työhaastattelunsa peruunnuttua, hän suostuu ystävänsä, Reekin, pyyntöön varastaa Porsche 911, joka on todellisuudessa Autobotti Miragen ajoneuvomuoto. Samaan aikaan, museossa harjoittelijana työskentelevä Elena Wallace opiskelee ikivanhaa haukkapatsasta, jossa esiintyy Maximalien tunnus. Patsas rikkoutuu ja sen sisältä paljastuu puolikas Transwarp-avaimesta. Avain vapauttaa voimakkaan energiasäteen, jonka vain transformerit näkevät. Autobottien johtaja Optimus Prime käskee Miragen sekä kaksi muuta Autobottia, Bumblebeen ja Arceen, palaamaan luokseen. Noahin autovarkausyrityksen ollessa yhä kesken, Mirage päätyy tuomaan hänet mukanaan muiden Autobottien luokse. Miragen ehdotuksesta, he myös lähettävät Noahin varastamaan avaimen museosta.
Mutta silloin Terrorconit Scourge, Battletrap ja Nightbird sekä näiden Sweep-apurit Freezer ja Novakane saapuvat Maahan, ja Elena joutuu Noahin tavoin keskelle Autobottien ja Terrorconien välistä taistelua. Scourge haavoittaa Bumblebeetä vakavasti ja saa avaimen puolikkaan haltuunsa. Maximal nimeltä Airazor kuitenkin saapuu ja ajaa Terrorconit tiehensä. Airazor selittää Maximalien piileskelleen Maassa tuhansia vuosia, että he olivat jakaneet avaimen kahtia estääkseen Unicronia ja Terrorconeja saamasta sitä. Elena päättelee patsaasta tekemiensä havaintojensa perusteella avaimen toisen puolikkaan olevan Perussa. Hän ja Noah lähtevät Autobottien ja Airazorin mukana etsimään sitä. Optimus haluaa avaimen, jotta Autobotit voisivat palata sen avulla kotiplaneetalleen, Cybertronille. Mutta Noah kertoo Elenalle aikovansa tuhota avaimen, jotta Maa olisi turvassa Unicronilta.
Noah, Elena ja Autobotit matkustavat Peruun Fairchild C-119 Flying Boxcar -kuljetuslentokoneeksi muuntautuvan Autobotti Stratospheren kyydissä. He tapaavat paikan päällä Autobotti-insinööri Wheeljackin, joka johdattaa heidät inkatemppelin raunioille rakennettuun Santo Domingon kirkkoon, mistä Elena löytää avaimen kätköpaikan salaisen sisäänkäynnin. Avaimen puolikas ei kuitenkaan ole siellä enää. Terrorconit ja Sweepit hyökkäävät jälleen, ja Noah tappaa Freezerin, mutta Scourge tartuttaa Airazoriin Unicronin korruptoivaa energiaa. Noah, Elena ja Autobotit löytävät itsensä viidakkoon, missä Primal piileskeli kahden muun eloonjääneen Maximalin, Rhinoxin ja Cheetorin, kanssa. Primal kertoi siirtäneensä avaimen toisen puolikkaan Maximalien kanssa ystävystyneen heimon huostaan. Airazor joutuu täysin Unicronin korruption valtaan, jolloin Primal joutuu tappamaan hänet. Noah yrittää tuhota avaimen, mutta juuri kun Optimus saa hänet luopumaan aikeista, Scourge varastaa sen ja alkaa avata portaalia Unicronin kutsumiseksi Maahan.
Optimuksen ja Noahin ymmärrettyä halunneensa vain pelastaa omat lajinsa, he päättävät yhdessä Elenan, Autobottien ja Maximalien kanssa pysäyttää Terrorconit ja Sweepit. Noah ja Elena hiipivät tunnelia pitkin ohjauspaneelille voidakseen irrottaa avaimen Elenan löytämällä turvakoodilla. Primal onnistuu tappamaan Battletrapin ja Elena onnistuu tappaamaan Novakanen, mutta Scourge haavoittaa vakavasti Miragea. Mirage ei kuitenkaan kuole, vaan osa hänestä muuntautuu eksopuvuksi, jotta Noah voisi itse taistella. Portaalin energiapurkaus aktivoi laaksossa olevan energonin, mikä saa Bumblebeen jälleen heräämään. Stratospheren avulla hän saapuu muiden avuksi ja tappaa Nightbirdin. Unicron kuitenkin lähettää Scorponokeja Scourgen avuksi, ja lisäksi Scourge tuhoaa ohjauspaneelin estääkseen turvakoodia sammuttamasta portaalia. Optimus tappaa Scourgen ja tuhoaa avaimen, jolloin Unicron jää vangiksi ulottuvuuksien väliseen tilaan, minkä jälkeen sekä Noah ja Primal pelastavat Optimuksen portaalin tuhoutumiselta.
Taistelun jälkeen, Elena saa kunnian Perun salaisen temppelin löytymisestä, ja Noah saa kutsun työhaastatteluun. Mutta haastattelija paljastuukin G.I. Joen agentiksi, joka kiitollisena Maan pelastamisesta lupaa järjestää hoitoa Krisin sairaudelle ja haluaa värvätä Noahin liittymään G.I. Joehen. Lopputekstien välissä näytetyssä kohtauksessa, Noah rakentaa Miragelle uuden robottikehon Reekiltä saaduista romuosista.
Kehitys
Joulukuussa Lorenzo di Bonaventura sanoi, että Transformers-elokuvia aiottiin tehdä lisää, mutta, että ne olisivat erilaisia kuin aiemmat. Bumblebeen menestyksen myötä elokuvasarjan tyyliin ja sävyyn tehtäisiin merkittäviä muutoksia. Travis Knight palasi takaisin työskentelemään animaatiostudio Laikalle, mutta hänellä oli jo mielessään ideoita Bumblebeen jatko-osaa varten. Tammikuussa 2019 julkistettiin, että elokuva saisi kansainvälisensä menestyksensä ansiosta jatko-osan.
Tammikuussa 2020 Paramount työsti kahta eri Transformers -elokuvaa, joista toinen perustui James Vanderbiltin käsikirjoitukseen ja toinen Joby Haroldin käsikirjoitukseen. Marraskuussa 2020 Steven Caple Jr. palkattiin ohjaamaan Haroldin käsikirjoitukseen perustuva elokuva. Tammikuussa 2021 Patrick Tatopoulos palkattiin elokuvan tutoantosuunnittelijaksi. Kesäkuussa 2021 di Bonaventura and Caple paljastivat elokuvan viralliseksi nimeksi Transformers: Rise of the Beasts, ja että elokuvassa esiintyisi Autobottien lisäksi myös Terrorconeja ja Maximaleja.
Roolijako
Huhtikuussa 2021 Anthony Ramos valittiin elokuvan miespääosan esittäjäksi. Myöhemmin saman kuukauden aikana Dominique Fishback valittiin elokuvan naispääosaan. Samalla paljastettiin, että Darnell Metayer ja Josh Peters olivat palkattuu tekemään uusi versio Haroldin käsikirjoituksesta. Kesäkuussa 2021 Lauren Vélez paljasti näyttelevänsä elokuvassa. Saman kuukauden aikana paljastettiin, että Peter Cullen palaisi Optimus Primen, Autobottien johtajan, ääninäyttelijäksi, ja että Ron Perlman oli valittu Optimus Primalin, Maximalien johtajan, ääninäyttelijäksi. Heinäkuussa Tobe Nwigwe paljasti näyttelevänsä elokuvassa.
Kuvaukset
Kuvaukset alkoivat 7. kesäkuuta 2021 Los Angelesissa. Elokuvaa kuvattiin myös Machu Picchussa ja Montrealissa. Kuvaukset päättyivät 20. lokakuuta.
Julkaisu
Transformers: Rise of the Beasts sai ensiesityksensä Pariisin Disneylandissä 22. huhtikuuta 2023. Teatteriensi-iltansa elokuva saa Suomessa 7. kesäkuuta 2023 ja Yhdysvalloissa 9. kesäkuuta 2023. Elokuvan aiempi suunniteltu ensi-iltapäivämäärä oli 24. kesäkuuta 2022.
Giórgos Karagkoúnis
Geórgios ”Giórgos” Karagkoúnis (, s. 6. maaliskuuta 1977 Pýrgos, Kreikka) on kreikkalainen uransa lopettanut jalkapalloilija. Hänen viimeiseksi seurakseen jäi englantilainen Fulham. Karagkoúnis oli pelipaikaltaan keskikenttäpelaaja.
Panathinaikos
Karagkoúniksen ammattilaisuransa ensimmäinen joukkue kaudella 1995–1996 oli kreikkalainen Panathinaikos. Kaudet 1996–1998 Karagkoúnis pelasi lainalla kreikkalaisen Apollon Smirnis FC:n riveissä, kunnes teki vuonna 1998 paluun takaisin Panathinaikosiin.
Inter Milan
Kaudet 2003–2005 hän pelasi italialaisessa FC Internazionale Milanossa. Hän voitti kesäkuussa 2005 Interin riveissä Italian cupin.
Paluu Panathinaikosiin
Vuonna 2007 hän siirtyi takaisin Panathinaikosiin. Karagkoúnis pelasi Panathinaikosissa vuoteen 2012 ja voitti vuonna 2010 sekä Kreikan Superliigan että Kreikan cupin.
Fulham ja uran päätös
Karagkoúnis siirtyi Englannin Valioliigan Fulhamiin yksivuotisella sopimuksella syyskuussa 2012. Hän teki heinäkuussa 2013 seuran kanssa vuoden mittaisen jatkosopimuksen. Fulham putosi kauden 2013–2014 päätteeksi Valioliigasta eikä uusinut enää Karakgoúnisin sopimusta.
Karakgoúnis lopetti jalkapallouransa virallisesti lokakuussa 2014 siirtyäkseen Kreikan jalkapallomaajoukkueen urheilujohtajaksi. Hän toimi virassa elokuuhun 2015 asti.
Maajoukkueura
Kreikan maajoukkueessa Karagkoúnis pelasi vuosina 1999–2014. Hän oli mukana vuonna 2004 pidetyissä jalkapallon Euroopan-mestaruuskilpailuissa, missä Kreikka voitti Euroopan mestaruuden. Karagkoúnis sai turnauksessa keltaisen kortin sekä puolivälieräottelussa Ranskaa vastaan että välierässä Tšekkiä vastaan, jonka vuoksi hän ei voinut pelata turnauksen loppuottelussa.
Karagkoúnis päätti maajoukkueuransa vuoden 2014 MM-kilpailujen jälkeen. Hän on 139 pelatulla maaottelullaan Kreikan maajoukkueen kaikkien aikojen eniten otteluita pelannut pelaaja.
Poitevin
Poitevin viittaa muutamaan Poitou-Charentesissa jalostettuun eläinlajiin.
Danny Elfman
Daniel Robert ”Danny” Elfman (s. 29. toukokuuta 1953 Amarillo, Texas, Yhdysvallat) on yhdysvaltalainen popmuusikko, elokuvamusiikin säveltäjä ja sanoittaja. Hänen tunnetuin työnsä lienee Simpsonit-piirrossarjan alkumusiikki. Hän on saanut kolme Oscar-ehdokkuutta sekä Grammy-palkinnon. Vuonna 2015 hänelle myönnettiin Disney-legendan arvonimi.
Elfman on tehnyt pitkään yhteistyötä elokuvaohjaaja Tim Burtonin kanssa ja säveltänyt musiikkia tämän elokuviin. Burton halusi käyttää Elfmanin Oingo Boingo -yhtyeen musiikkia vuoden 1985 elokuvassaan Pee Wee’s Big Adventure. Sittemmin Elfman on tehnyt musiikkia Burtonin elokuviin Beetlejuice, Batman, Batman – paluu (Batman Returns), Saksikäsi Edward (Edward Scissorhands), Päätön ratsumies (Sleepy Hollow), Mars hyökkää! (Mars Attacks!), Wanted, Big Fish, Jali ja suklaatehdas (Charlie and the Chocolate Factory, 2005), Corpse Bride (2005), Dark Shadows ja The Next Three Days. Elfman sävelsi musiikin Tim Burtonin tuottamaan ja Henry Selickin ohjaamaan animaatioelokuvamusikaaliin Painajainen ennen joulua (The Nightmare Before Christmas) ja lainasi lauluäänensä päähahmolle. Batmanin (1989) ansiosta Elfman sai Grammy-palkinnon ja hänen uransa lähti nousuun.
Elfman pääsi tekemään musiikkia muihinkin sarjakuvafilmatisointeihin, kuten Dick Tracy, Darkman, Hulk, Men in Black – miehet mustissa, MIB II – miehet mustissa 2, Spider-Man – hämähäkkimies ja Spider-Man 2 – Hämähäkkimies 2. Spider-Man 2 -elokuvan säveltäminen oli Elfmanille ”hirveä kokemus”, ja hän kieltäytyi säveltämästä Spider-Man 3 – Hämähäkkimies 3 -elokuvaa. Syynä tähän olivat vaikeudet ohjaaja Sam Raimin kanssa. Hänen tilalleen tuli Christopher Young, mutta myöhemmin selvisi, että Elfman ja Young säveltävätkin yhdessä kolmannen osan. Näin ei kuitenkaan käynyt, mutta elokuvaan otettiin aiemmista elokuvista Elfmanin musiikkia. Elfmanin muita elokuvasävellyksiä ovat muun muassa Vaarallinen tehtävä (1996) ja Punainen lohikäärme, television puolella Simpsonien ja Täydellisten naisten tunnusmusiikki.
Yksityiselämä
Juutalainen Elfman avioitui vuonna 2003 yhdysvaltalaisen näyttelijä Bridget Fondan kanssa. Heillä on 2005 vuonna syntynyt poika. Danny Elfman kuuluu taiteilijasukuun, jonka muita jäseniä ovat esimerkiksi näyttelijät Bodhi Elfman, Bodhin vaimo Jenna Elfman, kirjailija Blossom Elfman ja näyttelijä-tuottaja Richard Elfman.
Tiago
Tiago-nimisiä henkilöitä:
Final Fantasy IV
Juoni
Pelin päähenkilönä toimii Baron-ritari Cecil. Cecil oli Baronin ilma-alusten laivaston kapteeni, mutta kun hän ryösti Mysidianin rauhaa rakastavalta kansalta Tuulen kristallin, hän alkoi epäillä kuningastaan, joka antoi tämän käskyn. Kuninkaan kuultua tämän hän ottaa Cecililtä pois kapteenin arvon, ja käskee Ceciliä viemään Mist-kylään osoitetun pakkauksen perille. Kuningas määrää Cecilin mukaan Dragoon Kainin. He päättävät lähteä seuraavana aamuna. Sitä edeltävänä yönä Cecil vannoo, ettei enää ryöstä mitään rauhalliselta kansalta edes käskystä. Cecilin tyttöystävä Rosa on myös ihmeissään Cecilin murheesta, mutta ymmärtää tämän kerrottua asian.
Aamulla Cecil ja Kain lähtevät matkaan. Miltei päästyään perille he törmäävät utuiseen lohikäärmeeseen ja voittavat sen tietämättään, mitä siitä seuraa. Saavuttuaan kylään heidän kantama pakkaus aukeaa itsestään ja lukuiset pommihirviöt vapautuvat ja polttavat kylän. He löytävät vain yhden eloonjääneen, pienen tytön suremassa äitiään, jonka lohikäärmeen Cecil ja Kain voittivat. Tyttö suuttuu tästä ja taikoo Titan-hirviön esiin ja aiheuttaa maanjäristyksen, jonka voimasta Cecil ja Kain joutuvat erilleen ja tyttö menettää tajuntansa. Cecil ottaa tytön ja vie tämän Kaipon autiomaakylään toipumaan.
Kaipossa Cecil yrittää saada tytön uskomaan, ettei hän tahtonut vahingoittaa ketään, mutta tyttö ei suostu puhumaan. Samana yönä pieni joukko Baronin sotilaita saapuu kylään tarkoituksena tappaa tyttö. Cecil vannoi suojelevansa tätä ja hän onnistuu voittamaan sotilaat. Tämä sai tytön uskomaan siihen, mitä Cecil sanoi ja hän suostui kertomaan tälle nimensä: Rydia.
Seuraavana aamuna Cecil ja Rydia kiertelivät kylää ja sattumalta löysivät Rosan kärsimässä pahasta kuumeesta. Rosa on niin sekaisin, ettei hän edes tiedä, missä hän on. Lääkäri sanoi, että kuumeen voi parantaa vain Hiekkarubiinilla. Cecil ja Rydia lähtevät etsimään rubiinia Muurahaisleijonan luolasta, joka on Damcyanin kuningaskunnassa. Matkalla he tapaavat tietäjä Tellahin, joka on myös matkalla Damcyaniin tarkoituksena etsiä käsiinsä tyttärensä Anna ja tämän vienyt bardi. Taivallettuaan läpi tiensä vetisen luolan he saapuvat Damcyanin linnaan, mutta juuri sillä hetkellä Baronin ilmalaivasto ilmestyy ja alkaa pommittaa linnaa. Kumppanukset kiiruhtavat sisään ja löytävät Annan tajuttomana. Bardi on myös paikalla ja Tellah käy hänen kimppuunsa. Mutta Anna herää ja kertoo, että hän lähti bardin mukaan vapaaehtoisesti, ja kertoi bardin olevan Damcyanin prinssi Edward. Tellah antaa Edwardille anteeksi, mutta Anna kuolee. Edward kertoo Golbez-nimisen miehen olleen hyökkäyksen takana ja raivostuneena Tellah lähtee etsimään häntä yksin Cecilin yrittäessä estää tätä turhaan. Cecil ja Rydia pyytävät Edwardin apua Hiekkarubiinin etsinnässä ja he lähtevät Muurahaisleijonan luolaan.
FS Vauban (1882)
Vauban oli Ranskan laivaston vuonna 1882 vesillelaskettu teräsrunkoinen Vauban-luokan barbetteristeilijä.